Instrucțiunea 3

privind stabilirea taxelor și comisioanelor aferente serviciilor

***anexa la Regulamentul de compensare, decontare și gestionare a riscului al Bursei Române de Mărfuri în calitate de Contraparte pe piețele de energie electrică***

# Comision de administrare (compensare-decontare)

**Comisionul de administrare (compensare-decontare) este de 0,055 lei/MWh**

Comisionul se percepe pentru strict pentru administrarea în regim de CCP, respectiv:

- pentru orice tranzacție transferată în CCP (inclusiv pentru tranzacțiile încheiate bilateral și transferate în CCP)

- pentru toate tranzacțiile încheiate pe piețele Forward în regim de Contraparte centrală.

Comisionul de tranzacționare pentru piețele forward se percepe distinct față de comisionul de administrare (compensare-decontare) conform Procedurii de tranzacționare emisă în baza Regulamentului de organizare și funcționare a pieței organizate de energie electrică, administrată de Societatea Bursa Română de Mărfuri S.A.

Comisionul se aplică pentru fiecare parte a Tranzacției, cumpărător și vânzător.

Comisionul se percepe o singură dată la dată încheierii Tranzacției și va fi facturat lunar cumulat pentru toate tranzacțiile încheiate în luna respectivă.

Comisionul nu se modifică retroactiv pentru o Tranzacție încheiată.

Orice modificare va fi aplicabilă doar ulterior în cazul modificării prezenței Instrucțiuni și va fi publicată pe site-ul BRM și notificată MC cu cel puțin 30 zile calendaristice anterior intrării în vigoare.

# Taxa de Membru Compensator

Taxa va fi stabilită anual de Consiliul de Administrație al BRM și va fi publicată pe site-ul BRM. Pentru anul 2024 și 2025 taxa de Membru Compensator va fi 0.

Taxa se va percepe pentru fiecare Membru Compensator în mod individual.

Sumele colectate din taxele de membru compensator se vor integra în Fondul de Garantare.

# Taxa pe valoarea adaugată

Toate Taxele și comisioanele percepute de BRM vor fi supuse TVA.

Valoarea TVA se adaugă la valoarea taxelor și comisioanelor menționate la punctele 1 și 2.